КАК ДА ПОЧИСТВАМЕ ДЕТСКИТЕ САНДАЛИ И ЧЕХЛИ?
През лятото децата прекарват много повече време навън, цапат се повече и съответно обувките им се нуждаят от по-често почистване. Платнените сандали могат да се перат с перилен препарат, а за по-груби замърсявания – с мека четка.  
Моделите, изработени от кожа , се почистват на място с мокра гъба или се перат изцяло. Джапанките и чехлите може да изтъркате с четка и препарат. Ако това ви затруднява, можете да ги изперете и в пералнята, като използвате по-лека програма, хладка вода и по-малко препарат за пране.
Чаша оцет, добавена към препарата, върши чудесна работа за отстраняване на неприятни миризми . В случай че и след пералнята чехлите са останали мръсни, можете да ги изтъркате с четка за зъби и сода за хляб.
Ако сандалите или чехлите са украсени с различни камъчета, пайети и други декоративни елементи , пералнята не е добро решение. В тези случаи можете да отстраните замърсяванията с мокри кърпички за обувки.

